**Ministru kabineta noteikumu projekta**

**“Kārtība, kādā valsts finansē darba samaksu pedagogiem privātajās izglītības iestādēs” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā valsts finansē darba samaksu pedagogiem privātajās izglītības iestādēs” (turpmāk – projekts) izstrādāts saistībā ar Ministru kabineta 2016.gada 5.jūlija sēdes protokollēmumā “Ministru kabineta noteikumu projekts “Pedagogu darba samaksas noteikumi”” Izglītības un zinātnes ministrijai doto uzdevumu sagatavot un iesniegt izskatīšanai Ministru kabineta 2016.gada 12.jūlija sēdē kā Ministru kabineta lietu atbilstošus grozījumus Ministru kabineta 2014.gada 1.jūlija noteikumos Nr.371 “Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes” (turpmāk – MK noteikumi Nr.371).  Projekta izstrāde saistīta arī ar likuma “Par valsts budžeta 2016.gadam” 58.panta izpildi, kurā noteikts, ka pedagogu darba samaksas reformu ieviešanai valsts, pašvaldību un privātajās izglītības iestādēs no 2016.gada 1.septembra valsts budžeta resorā “74.Gadskārtējā valsts budžeta izpildes procesā pārdalāmais finansējums” rezervētais finansējums 2016.gada četriem mēnešiem ir līdz 9 000 000 *euro*, paredzot, ka finansējuma apmērs tiek precizēts atbilstoši Izglītības un zinātnes ministrijas veiktajiem aprēķiniem, nepārsniedzot rezervēto summu. Pēc normatīvo aktu pieņemšanas Ministru kabinetā finansējums tiks pārdalīts uz attiecīgo resoru un programmu/apakšprogrammu.  Projekta izstrādes nepieciešamība izriet arī no 2015.gada 18.jūnija grozījumiem Izglītības likuma 59.panta otrajā daļā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 59.panta otrajā daļā noteikts, ka valsts piedalās privāto izglītības iestāžu pedagogu darba samaksas finansēšanā Ministru kabineta noteiktajā kārtībā, ja šajās izglītības iestādēs tiek īstenotas (..) akreditētas pamatizglītības un vispārējās vidējās izglītības programmas (..). Ar 2015.gada 18.jūnija likumu “Grozījumi Izglītības likumā” Izglītības likuma 59.panta otrajā daļā vārdi “pamatizglītības un vispārējās vidējās izglītības programmas” ir aizstāti ar vārdiem “pamatizglītības, vispārējās vidējās izglītības programmas, arodizglītības un profesionālās vidējās izglītības programmas”. Atbilstoši Izglītības likuma pārejas noteikumu 44.punktam minētais grozījums stājas spēkā 2017.gada 1.janvārī. Ievērojot minēto, projektā ir iekļauts regulējums, kas nosaka kārtību, kādā aprēķina un sadala valsts budžeta dotāciju pedagogu darba samaksai arī arodizglītības un profesionālās vidējās izglītības programmas īstenošanai.  Projektā paredzēta iespēja privātajām izglītības iestādēm, kas īsteno akreditētas profesionālās pamatizglītības, arodizglītības vai profesionālās vidējās izglītības programmas, saņemt dotāciju, ja tās papildus projekta 2. punktā minētajai kārtībai par skolēnu skaita apstiprināšanu Valsts izglītības informācijas sistēmā (turpmāk – VIIS) līdz kārtējā gada 30. maijam ir noslēgusi līgumu ar Izglītības un zinātnes ministriju vai attiecīgās nozares ministriju par valsts noteikto finansēto vietu skaitu, kā to paredz Profesionālās izglītības likuma 31.panta otrā daļa.  MK noteikumu Nr. 371 4.punktā ir noteikts, ka Izglītības un zinātnes ministrija vai attiecīgā nozares ministrija dotāciju periodam no attiecīgā gada 1. septembra līdz 31. decembrim nosaka, pamatojoties uz informāciju par bērnu un skolēnu skaitu un pedagogu mēneša darba algas likmju skaitu attiecīgā gada 27. maijā, un dotāciju periodam no 1. janvāra līdz 31. augustam nosaka, pamatojoties uz informāciju par bērnu un skolēnu skaitu un pedagogu mēneša darba algas likmju skaitu attiecīgā gada 1. septembrī. Ņemot vērā to, ka izglītojamo skaits izglītības iestādē gada laikā mainās (vislielākais – 1.septembrī, vismazākais – 27. maijā), privātās izglītības iestādes, kurām ir būtisks skolēnu skaita pieaugums jaunajā mācību gadā ir neapmierinātas ar sadales kārtību un katru gadu informē ministriju par nepieciešamo finansējumu saistībā ar skolēnu skaita pieaugumu. Projektā paredzēts dotāciju privātajām izglītības iestādēm tāpat kā pašvaldību dibinātajām iestādēm aprēķināt periodam no kārtējā gada 1.septembra līdz nākamā gada 31.augustam, pamatojoties uz informāciju par bērnu un skolēnu skaitu attiecīgā gada 1.septembrī. Dotācija tiks aprēķināta par tiem izglītojamiem, kuriem saskaņā ar Izglītības likuma 3.pantu ir tiesības uz izglītību. Maksu par izglītības ieguvi regulē Izglītības likuma 12.pants, un minētā panta piektā daļa nosaka personas, kurām maksa par pamatizglītības un vidējās izglītības ieguvi tiek noteikta un segta tādā pašā kārtībā kā Latvijas pilsonim un Latvijas nepilsonim. Tādējādi projektā iekļautais regulējums nodrošinās, ka valsts finansējums netiks aprēķināts un izglītības iestādēm piešķirts par tām personām, kurām nav tiesību uz valsts un pašvaldību apmaksātu izglītību. Atbilstoši Izglītības likuma 12.panta pirmajai daļai privātās izglītības iestādes var iekasēt maksu par izglītības ieguvi.  Izglītības likuma 1.panta 26.punktā ir noteikts, ka tālmācība ir izglītības ieguves neklātienes formas paveids, kuru raksturo īpaši strukturēti mācību materiāli, individuāls mācīšanās temps, īpaši organizēts izglītības sasniegumu novērtējums, kā arī dažādu tehnisko un elektronisko saziņas līdzekļu izmantošana. Savukārt Izglītības likuma 8.pantā pirmās daļas 2. punktā ir noteikts, ka viena no izglītības ieguves formām ir neklātiene, savukārt, tālmācība ir neklātienes mācību formas paveids.  Saskaņā ar VIIS datiem, skolēnu skaits 2015.gada 1.septembrī neklātienes (ieskaitot tālmācības) izglītības programmās:   * Juridisko un fizisko personu dibinātās izglītības iestādēs – 1923 (7 iestādes) * Pašvaldību dibinātās izglītības iestādēs – 5191 (73 iestādes).   Izglītības un zinātnes ministrija ir secinājusi, ka esošā koeficientu sistēma nav vienlīdz godīga, jo dažām privātajām izglītības iestādēm aprēķināto pedagoģisko likmju skaits ir aprēķināts daudz vairāk nekā reāli ir nepieciešams mācību procesa nodrošināšanai, kā rezultātā ir iespēja noteikt augstākas mēneša darba algas likmes skolotājiem, radot nevienlīdzību pedagogu atalgojumā un veidojot nepamatotus dotācijas uzkrājumus pārskata perioda beigās. Īpaši tas ir privātajās tālmācības iestādēs, kas programmas īsteno pārsvarā Rīgā un citās pilsētās, bet izglītības iestādes reģistrē lauku novados. Tādējādi, aprēķinot normētā skolēnu skaita attiecību pret vienu pedagoga mēneša darba likmi, tika piemērota zemākā proporcija, kas radīja nepamatotu dotācijas piešķiršanu un finanšu līdzekļu uzkrāšanu, kā arī nepamatotu algas likmes paaugstināšanu. Tāpēc projektā tālmācības programmām normētā skolēnu (bērnu) skaita attiecība pret vienu pedagoga mēneša darba likmi noteikta 16,5 : 1 neatkarīgi no izglītības iestādes juridiskās adreses un programmu īstenošanas vietas.  Lai nodrošinātu skolēnu skaita neklātienes (tai skaitā – tālmācības) programmās uzskaitīšanu, tiks pilnveidota VIIS funkcionalitāte, tādējādi atskaitēs finansistiem tiks izdalītas atskaites par skolēnu skaitu vakara (maiņu) programmās un neklātienes, kā arī atsevišķi tālmācības programmās. Jau šobrīd VIIS dati par izglītojamiem tiek ievadīti atbilstoši Ministru kabineta 2008.gada 2.decembra noteikumu Nr.990 “Noteikumi par Latvijas izglītības klasifikāciju” programmu kodiem, kur koda 8.cipars norāda izglītības ieguves veidu ( 1-dienas, 2-vakara (maiņu), 3-neklātienes, 4-tālmācības).  Projektā paredzēts, ka izglītības iestādei, kas īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, akreditētas pamatizglītības un vispārējās vidējās izglītības programmas, valsts budžeta dotācijas apmēru Izglītības un zinātnes ministrija nosaka atbilstoši Ministru kabineta noteikumiem par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs (minētais noteikumu projekts ir pieņemts Ministru kabineta 2016.gada 5.jūlija sēdē). Savukārt, izglītības iestādei, kas īsteno profesionālās pamatizglītības programmas, arodizglītības un profesionālās vidējās izglītības programmas, valsts budžeta dotācijas apmēru Izglītības un zinātnes ministrija vai citas nozares ministrija nosaka atbilstoši Ministru kabineta noteikumiem par kārtību, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas (Ministru kabineta 2016.gada 5.jūlija sēdes protokollēmumā “Ministru kabineta noteikumu projekts “Pedagogu darba samaksas noteikumi”” Izglītības un zinātnes ministrijai dots uzdevums sagatavot un iesniegt izskatīšanai Ministru kabineta 2016.gada 19.jūlija sēdē kā Ministru kabineta lietu atbilstošus grozījumus Ministru kabineta 2011.gada 5.jūlija noteikumos Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”.  Izglītības un zinātnes ministrija ir konstatējusi, ka arī privātajās izglītības iestādēs iedalītā valsts dotācija tiek uzkrāta un izlietota neatbilstoši mērķim. Kontroli par piešķirtās valsts budžeta dotācijas izlietošanu tam paredzētajam mērķim Izglītības un zinātnes ministrija vai attiecīgās nozares ministrija nodrošinās, projektā iekļaujot regulējumu, ka izglītības iestādēm divas reizes gadā (līdz 15.janvārim un 15.septembrim) jāiesniedz pārskats par valsts budžeta dotācijas izlietojumu, pievienojot Valsts kases izdrukas.  Projektā ir noteikts, kādos gadījumos ministrijas var pārtraukt dotācijas izmaksu. Tā kā Izglītības un zinātnes ministrija ir konstatējusi privāto izglītības iestāžu kontos pārskata perioda beigās būtiskus uzkrājumus, projektā paredzēts samazināt nākošā perioda dotācijas apmēru par pārskata periodā neizlietoto dotācijas summu, ja naudas līdzekļu atlikums Valsts kases kontā pārsniedz viena mēneša piešķirtās dotācijas apmēru. Projektā paredzēts, ka piešķirto valsts budžeta līdzekļu saņemšanai privātās izglītības iestādes slēdz līgumu ar Izglītības un zinātnes ministriju vai attiecīgās nozares ministriju par piešķirto valsts budžeta līdzekļu izlietošanu.  Ņemot vērā grozījumu apjomu, ministrija ir izstrādājusi jaunu Ministra kabineta noteikumu projektu.  Projekts paredz atzīt MK noteikumus Nr. 371 par spēku zaudējušiem. Projekts stājas spēkā 2016.gada 1.septembrī. Noteikumu regulējums attiecībā uz arodizglītības un profesionālās vidējās izglītības programmās nodarbināto pedagogu darba samaksas finansēšanu stājas spēkā 2017.gada 1.janvārī. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas aptuveni uz 620 pedagogiem privātajās izglītības iestādēs un 150 privātajām izglītības iestādēm, kā arī Izglītības un zinātnes ministriju un attiecīgās nozares ministrijas darbinieki, kas slēgs līgumus ar privātajām izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali pedagogu darba samaksai un nerada papildu administratīvo slogu. Iesniedzot pārskatus par valsts finansējuma izlietojumu, privātajām izglītības iestādēm jāpievieno Valsts kases izdrukas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem**   |  |  |  |  |  |  | | --- | --- | --- | --- | --- | --- | | Rādītāji | 2016. gads | | Turpmākie trīs gadi (*euro*) | | | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | 2017. gads | 2018. gads | 2019. gads | | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu | | **1. Budžeta ieņēmumi:** | **9 095 277** | **0** | **0** | **0** | **0** | | **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **9 095 277** | **0** | **0** | **0** | **0** | | 15.resors "Izglītības un zinātnes ministrija" pedagogu darba samaksai | 9 095 277 | 0 | 0 | 0 | 0 | | Apakšprogramma 01.05.00 “Dotācija privātajām mācību iestādēm” | 9 095 277 | 0 | 0 | 0 | 0 | | *pedagogu darba samaksai un VSAOI* | *6 795 277* |  |  |  |  | | *pārējie izdevumi* | *2 300 000* |  |  |  |  | | **1.2. speciālais budžets** |  |  |  |  |  | | **1.3. pašvaldību budžets** |  |  |  |  |  | | **2. Budžeta izdevumi:** | **9 095 277** | **0** | **0** | **0** | **0** | | **2.1. valsts pamatbudžets** | **9 095 277** | **0** | **0** | **0** | **0** | | 15.resors "Izglītības un zinātnes ministrija" pedagogu darba samaksai | 9 095 277 | 0 | 0 | 0 | 0 | | Apakšprogramma 01.05.00 “Dotācija privātajām mācību iestādēm” | 9 095 277 | 0 | 0 | 0 | 0 | | *pedagogu darba samaksai un VSAOI* | *6 795 277* |  |  |  |  | | *pārējie izdevumi* | *2 300 000* |  |  |  |  | | **2.2. speciālais budžets** |  |  |  |  |  | | **2.3. pašvaldību budžets** |  |  |  |  |  | | **3. Finansiālā ietekme:** | **0** | **0** | **0** | **0** | **0** | | **3.1. valsts pamatbudžets** | **0** | **0** | **0** | **0** | **0** | | 15.resors "Izglītības un zinātnes ministrija" pedagogu darba samaksai | 0 | 0 | 0 | 0 | 0 | | Apakšprogramma 01.05.00 “Dotācija privātajām mācību iestādēm” | 0 | 0 | 0 | 0 | 0 | | *pedagogu darba samaksai un VSAOI* | *0* |  |  |  |  | | *pārējie izdevumi* | *0* |  |  |  |  | | **3.2. speciālais budžets** |  |  |  |  |  | | **3.3. pašvaldību budžets** |  |  |  |  |  | | **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** |  |  |  |  | | **5. Precizēta finansiālā ietekme:** | **X** | **0** | **0** | **0** | **0** | | **5.1. valsts pamatbudžets** | **0** | **0** | **0** | **0** | | 15.resors "Izglītības un zinātnes ministrija" pedagogu darba samaksai | 0 | 0 | 0 | 0 | | Apakšprogramma 01.05.00 “Dotācija privātajām mācību iestādēm” | 0 | 0 | 0 | 0 | | *pedagogu darba samaksai un VSAOI* |  |  |  |  | | *pārējie izdevumi* |  |  |  |  | | **5.2. speciālais budžets** |  |  |  |  | | **5.3. pašvaldību budžets** |  |  |  |  | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2016.gadā saskaņā ar likuma “Par valsts budžetu 2016.gadam” 58.pantu noteikts, ka pedagogu darba samaksas reformas ieviešanai valsts, pašvaldību un privātajās izglītības iestādēs no 2016.gada 1.septembra valsts budžeta resorā “74. Gadskārtējā valsts budžeta izpildes procesā pārdalāmais finansējums” rezervētais finansējums 2016.gada četriem mēnešiem ir līdz 9 000 000 *euro*, paredzot, ka finansējuma apmērs tiek precizēts atbilstoši ministrijas veiktajiem aprēķiniem, nepārsniedzot rezervēto summu. Pēc attiecīgu normatīvo aktu pieņemšanas Ministru kabinetā finansējums tiks pārdalīts uz attiecīgo resoru un programmu/apakšprogrammu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aprēķins par finansējumu, kas nepieciešams, lai nodrošinātu dotāciju privāto izglītības iestāžu pedagogiem, pievienots Ministru kabineta 2016.gada 5.jūlija sēdē pieņemtajam Ministru kabineta noteikumu projektam “Pedagogu darba samaksas noteikumi”. |

|  |  |  |  |  |
| --- | --- | --- | --- | --- |
|  | |  | | |
| **IV. Tiesību akta projekta ietekme uz spēkā esošo tiesību normu sistēmu** | | | | |
| 1. | Nepieciešamie saistītie tiesību aktu projekti | | Ņemot vērā, ka Ministru kabineta 2011.gada 5.jūlija noteikumi Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” nosaka kārtību, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas un projekts skar minētos noteikumus, papildu projektam iesniegti grozījumi iepriekšminētajos noteikumos, lai veicinātu tiesību normu saskaņotību. | |
| 2. | Atbildīgā institūcija | | Izglītības un zinātnes ministrija | |
| 3. | Cita informācija | | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| Projekta izpildē iesaistītās institūcijas | | | | Izglītības un zinātnes ministrija. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Projekta izpilde neietekmēs pārvaldes funkcijas vai institucionālo struktūru |
| Cita informācija | | | | Nav. |

*Anotācija,V, VI sadaļa – projekts šīs jomas neskar.*

Izglītības un zinātnes ministrs K.Šadurskis

Vīzē: Valsts sekretāre L.Lejiņa

|  |  |
| --- | --- |
|  |  |

13.07.2016.

2068

L.Buceniece, 67047830

liga.buceniece@izm.gov.lv